Nyere forskning viser at kodkodkatt, nattkatt, pampaskatt, og fjellkatt også hører hjemme i denne gruppen. Disse ble tidligere klassifisert i andre grupper. Relativt nylig ble dessuten tigerkatt separert i to arter, kalt nordlig tigerkatt og sørlig tigerkatt (). Sistnevnte inkluderer den tidligere populasjonen av tigerkatt i Costa Rica og det sentrale og sørlige Brasil, som har levd separat fra den nordlige populasjonen i omkring 3,7 millioner år. Det er også en viss mulighet for at den sentralamerikanske underarten kan være en egen art, men dette er fortsatt ikke endelig avklart. Nå viser imidlertid ny forskning at den tidligere tigerkatten kanskje bør deles inn i tre separate arter, samt at pampaskatten kanskje må deles inn i fem separate arter (se inndeling).